rejauldu/bengali-wikipedia huggingface dataset:
ঘটনাবলি   ১৫০০ - ভিসেন্ড পিনৎসল ব্রাজিল আবিষ্কার করেন।  ১৫৩১ - পর্তুগালে লিসবন শহরে শক্তিশালী ভূমিকম্পে প্রায় এক হাজার মানুষ প্রাণ হারান।  ১৫৬৫ - বিজয়নগর সাম্রাজ্য ও দক্ষিণাত্যের সুলতানি রাজ্যের মধ্যে তালিকোটার যুদ্ধ সংঘটিত হয়। এই যুদ্ধের ফলে ভারতের সর্বশেষ হিন্দু রাজত্ব বিজয়নগরের পতন ত্বরান্বিত হয়েছিল।  ১৬৯৯ - কার্লোউইজ সন্ধি অনুসারে তুরস্ক এবং অস্ট্রিয়া, পোল্যান্ড, ভিনিস ও রাশিয়ার মধ্যে সংঘটিত মহাযুদ্ধের অবসান হয়।  ১৭৮৮ - গভর্নর আর্থার ফিলিপ অস্ট্রেলিয়ার সিডনি প্রতিষ্ঠা করেন।  ১৮৪১ - হংকং ব্রিটিশ সার্বভৌম ভূখণ্ডে পরিণত হয়।  ১৯১৮ - ইউক্রেন স্বাধীনতা ঘোষণা করে।  ১৯৩০ - ভারতীয় জাতীয় কংগ্রেস ২৬ জানুয়ারি তারিখটিকে “স্বাধীনতা দিবস” বা “পূর্ণ স্বরাজ দিবস” হিসেবে ঘোষণা করে।  ১৯৫০  ভারতের সংবিধান কার্যকর হয়।  রাজেন্দ্র প্রসাদ ভারতের প্রথম রাষ্ট্রপতি হিসেবে শপথ নেন।  পশ্চিমবঙ্গ , আসাম , বিহার , ওড়িশা রাজ্য গঠিত হয়।  ১৯৫২ - ঢাকার পল্টন ময়দানে পাকিস্তানের প্রধানমন্ত্রী খাজা নাজিমুদ্দিন উর্দুকে পাকিস্তানের রাষ্ট্রভাষা হিসেবে ঘোষণা দেন। ১৯৫২ - মিশরের কালো শনিবার রায়োট: রাজধানী কায়রের ব্যাবসায়িক প্রতিষ্ঠানগুলো জ্বালিয়ে দেয়া হয়।ব্রিটিশ নাগরিক ও মিশরীয় ধনী ব্যাক্তিত্বের উপর আক্রমণ করা হয়।  ১৯৬১ - মার্কিন প্রেসিডেন্ট জন এফ কেনেডি, জেনেট এফ ট্রাভলকে মার্কিন রাষ্ট্রপতির প্রথম মহিলা চিকিৎসক হিসেবে নিয়োগ দেন।  ১৯৬৫ - হিন্দি ভারতের কেন্দ্রীয় সরকারের সরকারি ভাষা হিসেবে স্বীকৃতি পায়।  ১৯৭২ - বাংলাদেশকে স্বাধীন দেশ হিসেবে স্বীকৃতি দেয় সাইপ্রাস।  ১৯৮২ - তালিবাবাদে বাংলাদেশের ভূ-উপগ্রহ কেন্দ্র স্থাপিত হয়।  ১৯৮৬ - ইসরায়েল ও মিসরের কূটনৈতিক সম্পর্ক প্রতিষ্ঠা হয়।  ১৯৯১ - সোমালিয়ার ক্ষমতা হতে সাইদ বারিকে অপসারণ; আলি মাহাদির জয়লাভ।  ২০০১ - ভারতের গুজরাটে শক্তিশালী ভূমিকম্পে প্রায় ২০ হাজার মানুষ প্রাণ হারান।  ২০০৪ - রাষ্ট্রপতি হামিদ কারজাই আফগানিস্তানের নতুন সংবিধানে স্বাক্ষর করেন।   জন্ম   ১৮৪৪ -গুরুদাস বন্দ্যোপাধ্যায়, কলকাতা হাইকোর্টের বাঙালি বিচারপতি ও কলকাতা বিশ্ববিদ্যালয়ের প্রথম ভারতীয় উপাচার্য। (মৃ.০২/১২/১৯১৮)  ১৮৫০ - এডওয়ার্ড বেলামি, মার্কিন লেখক ও সমাজতন্ত্রী  ১৮৭৮ - ডেভ নোর্স, দক্ষিণ আফ্রিকান ক্রিকেট খেলোয়াড়।  ১৮৮৪ - এডওয়ার্ড স্যাপির, মার্কিন ভাষাবিজ্ঞানী।  ১৮৯০ - গোপালদাস মজুমদার খ্যাতনামা প্রকাশক। (মৃ.১৮/০৬/১৯৮০)  ১৮৯৩ - শ্রীজীব ন্যায়তীর্থ, বিশিষ্ট ভারতীয় সংস্কৃত পণ্ডিত। (মৃ.১৯৯৩)  ১৯১১ - পলিকার্প কুশ, নোবেলজয়ী মার্কিন পদার্থবিদ।  ১৯১৮ - নিকালোই চসেস্কু, রুমানীয় নেতা।  ১৯২৬ - জন লোগি বেয়ার্ড প্রকাশ্যে টেলিভিশনের কার্যকারিতা প্রদর্শন করেন। ১৯৪৮ - মির্জা ফখরুল ইসলাম আলমগীর,বিএনপির মহাসচিব,বাংলাদেশ   ১৯৬৩ – হোসে মরিনহো, পর্তুগিজ ফুটবল ব্যবস্থাপক ও সাবেক ফুটবল খেলোয়াড়।   মৃত্যু   ১৮২৩ - এডওয়ার্ড জেনার, ইংরেজ চিকিৎসক, গুটি বসন্তের টিকার আবিষ্কারক।(জ. ১৭/০৫/১৭৪৯)  ২০১৪ - হোসে এমিলিও পাচেকো, মেক্সিকান কবি, উপন্যাসিক, নাট্যকার, ছোটগল্পকার, অনুবাদক ও প্রাবন্ধিক।  ২০১৫ - আর কে লক্ষ্মণ নামে পরিচিত রাসীপুরম কৃষ্ণস্বামী লক্ষ্মণ ভারতীয় ব্যঙ্গশিল্পী ও কার্টুনিস্ট।(জ. ২৪/১০/১৯২১)  ২০১৬ - সাহেবজাদা ইয়াকুব খান, সাবেক পূর্ব পাকিস্তানের গভর্নর।  ২০১৮ - সুপ্রিয়া দেবী, ভারতীয় বাঙালি অভিনেত্রী। (জ. ০৮/০১/১৯৩৩)   ছুটি ও অন্যান্য   আন্তর্জাতিক কাস্টমস দিবস  সাধারণতন্ত্র দিবস (ভারত) মুক্তি দিবস (উগান্ডা) অস্ট্রেলিয়া দিবস (অস্ট্রেলিয়া) আন্তর্জাতিক পরিছন্ন শক্তি দিবস   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:জানুয়ারি বিষয়শ্রেণী:অসম্পূর্ণ দিনতারিখ
চৌধুরী মোহাম্মদ হোসেন ছিলেন একজন ভারতীয় রাজনীতিবিদ এবং আমলা। তিনি চতুর্থ, ষষ্ঠ, অষ্টম এবং নবম জম্মু ও কাশ্মীর রাজ্য আইনসভার (বিধানসভা) সদস্য ছিলেন। তিনি ৫ বার জম্মু ও কাশ্মীর রাজ্যের রাজৌরি জেলার দারহাল বিধানসভা কেন্দ্রের প্রতিনিধিত্ব করেছিলেন। ১৯৬৭ এবং ১৯৬৯ সালে (দ্বি-নির্বাচনে) ভারতীয় জাতীয় কংগ্রেসের ম্যান্ডেটের ভিত্তিতে তিনি প্রথমবার এই আসন থেকে বিধায়ক নির্বাচিত হন। তিনি দীর্ঘ সময় ধরে কংগ্রেসের জেলা প্রধান ছিলেন। ১৯৭২ সালে কংগ্রেস তাকে ম্যান্ডেট প্রত্যাখ্যান করে। ১৯৭৫ সালে তিনি শেখ মোহাম্মদ আবদুল্লাহর নেতৃত্বে জম্মু ও কাশ্মীর জাতীয় সম্মেলনে যোগ দেন। ১৯৭৭ সালে তিনি জম্মু ও কাশ্মীর ন্যাশনাল কনফারেন্সের ম্যান্ডেটের ভিত্তিতে একই বিধানসভা আসন থেকে নির্বাচনে প্রতিদ্বন্দ্বিতা করেন এবং তৃতীয়বারের মতো বিধানসভায় নির্বাচিত হন। তিনি শেখ মোহাম্মদ আবদুল্লাহর মন্ত্রী পরিষদে অন্তর্ভুক্ত হন। ১৯৮৩ সালে তিনি কংগ্রেস প্রার্থী এবং প্রবীণ আধ্যাত্মিক গুজ্জর নেতার কাছে খুব কম ভোটের ব্যবধানে হেরে যান। ১৯৮৭ সালে জম্মু ও কাশ্মীরের বিধানসভার নির্বাচনে তিনি আবার (৪র্থ বার) এই আসনের প্রতিনিধিত্ব করার জন্য নির্বাচিত হন। আবার, ১৯৯৬ সালে (৫ম বার) বিধানসভায় নির্বাচিত হন, এবং আবার ডঃ ফারুক আবদুল্লাহর নেতৃত্বে মন্ত্রিপরিষদে অন্তর্ভুক্ত হন, যা তিনি ৩০ সেপ্টেম্বর ২০০২ তারিখ পর্যন্ত তার মৃত্যুর আগ পর্যন্ত বহাল রেখেছিলেন। তিনি ১৯৫৭ থেকে ১৯৬৭ সাল পর্যন্ত ব্লক ডেভেলপমেন্ট অফিসার হিসেবেও দায়িত্ব পালন করেন। মন্ত্রী হিসেবে তিনি রাজস্ব, ত্রাণ ও পুনর্বাসন, গ্রামীণ উন্নয়ন এবং পঞ্চায়েতি রাজ সমবায় ইত্যাদি বিভাগের প্রধান ছিলেন। তার ছোট ছেলে চৌধুরী জুলফকার আলী একাদশ ও দ্বাদশ বিধানসভায় দারহাল (বিধানসভা) প্রতিনিধিত্ব করেন এবং মুফতি মোহাম্মদ সাঈদ এবং মেহবুবা মুফতি সরকারের মন্ত্রিপরিষদ মন্ত্রী ছিলেন।[ তথ্যসূত্র প্রয়োজন ]   তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬ বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৬৭-১৯৭২ বিষয়শ্রেণী:রাজৌরি জেলার ব্যক্তি বিষয়শ্রেণী:২০০২-এ মৃত্যু বিষয়শ্রেণী:১৯২৯-এ জন্ম
thumb|মিলফোর্ড সাউন্ডের কাছে বরফাবৃত পর্বত thumb|গ্রেমাউথের সমুদ্রসৈকতে সূর্যাস্ত thumb|হোয়াংগানুই নদীর পাড়ে পাহাড় প্রতি বছর প্রায় ২০ লক্ষ পর্যটক নিউজিল্যান্ডে বেড়াতে আসে।Corporate Overview  (from the Tourism New Zealand corporate website. Retrieved 2007-09-30) নিউজিল্যান্ডকে সাধারণত একটি পরিচ্ছন্ন, সবুজ দেশ হিসেবে বাজারজাত করা হয়। মিলফোর্ড সাউন্ড এবং টোঙ্গারিরো আল্পীয় ক্রসিং-এর মত প্রাকৃতিক অঞ্চলগুলি সাধারণ গন্তব্যস্থল। বান্‌জি জাম্পিং ও সাগরে তিমি দেখা পর্যটকদের মধ্যে জনপ্রিয়। বেশিরভাগ পর্যটক অকল্যান্ড আন্তর্জাতিক বিমানবন্দরের মাধ্যমে দেশে প্রবেশ করে। এরপর অনেকে কোচ বা ভাড়া গাড়ির মাধ্যমে দেশের প্রত্যন্ত অঞ্চলে ঘুরে বেড়ায়।   তথ্যসূত্র   বিষয়শ্রেণী:নিউজিল্যান্ড বিষয়শ্রেণী:ওশেনিয়ার পর্যটন বিষয়শ্রেণী:নিউজিল্যান্ডের পর্যটন বিষয়শ্রেণী:দেশ অনুযায়ী ওশেনিয়ার পর্যটন
রেডিও ধ্বনি ২৪ ঘণ্টার সংবাদভিত্তিক একটি রেডিও চ্যানেল। ২০১৫ সালের ১৪ এপ্রিল পরীক্ষামূলক সম্প্রচারের মাধ্যমে এই রেডিও যাত্রা শুরু করে। একই বছরের ২২ জুন থেকে এটি বাণিজ্যিক সম্প্রচার শুরু করে।   আরো দেখুন   বাংলাদেশের বেতার কেন্দ্রের তালিকা  বাংলাদেশের টেলিযোগাযোগ ব্যবস্থা  বাংলাদেশ বেতার   তথ্যসূত্র   বহিঃসংযোগ    বিষয়শ্রেণী:বাংলাদেশের রেডিও স্টেশন বিষয়শ্রেণী:২০১৫-এ প্রতিষ্ঠিত বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:ঢাকার গণমাধ্যম
ইসলাম (বই) ঈমান ও আমল : আল্লাহ'র একত্ববাদ • শাহাদাহ্‌ • নামায • রোযা • হজ্জ • যাকাত 100px|Islam topics প্রধান বাক্তিত্ব : মুহাম্মাদ (সা:)• আবু বকর • ওমর • ওসমান • আলী • মুহাম্মাদ (সা:) এঁর সাথীরা • আহল আল-বাইত • ইসলামে নবী • শিয়া ইমাম  কিতাব ও আইন : কুর'আন • হাদীস • শরিয়াহ  • আইনশাস্ত্র • কালাম • মুহাম্মাদ (সা:) এঁর জীবনী  মুসলমানদের শ্রেণীবিভাগ : সুন্নি • শি'য়া • সূফী • ইবাদী • কুরানবাদী  সমাজ-রাষ্ট্রীয় ব্যাবস্থা: শিক্ষা প্রতিষ্ঠান  • দর্শন • শিল্পকলা • বিজ্ঞান  • স্থাপত্য • বর্ষপঞ্জি •  ছুটির দিন • ইসলামে নারী • নেতৃবৃন্দ • রাজনীতি • ইসলামে শান্তি • জিহাদ • উদারতাবাদ •  আন্তর্জাতিক মুক্তি সমোঝোতা  • ইসলামোফোবিয়া  আরও দেখুন : ইসলামী শব্দকোষ,  ইসলামি নিবন্ধের সূচিপত্র
ভাষা শহীদ আব্দুস সালাম স্টেডিয়াম টি বাংলাদেশের ফেনীতে অবস্থিত একটি জেলা পর্যায়ের স্টেডিয়াম।২০০০ সালে বাংলা ভাষা আন্দোলনে শহীদ হওয়া আব্দুস সালামের সম্মানে নামকরণ করা হয়। এটা ফেনী সকার ক্লাবের স্বাগতিক মাঠ ছিল। ফুটবলের পাশাপাশি এখানে কাবাডি হয়ে থাকে। এটি জেলা ও আঞ্চলিক পর্যায়ের ফুটবল, ক্রিকেট, হ্যান্ডবল, কাবাডি, ব্যাডমিন্টন খেলার অন্যতম ভেন্যু।  তথ্যসূত্র  বিষয়শ্রেণী:বাংলাদেশের স্টেডিয়াম বিষয়শ্রেণী:বাংলাদেশের ফুটবল মাঠ
মেরুদণ্ডী প্রাণীদের মস্তিষ্কে,অগ্র মস্তিষ্ক বা প্রসেনসেফালন মস্তিষ্কের সবচেয়ে সামনের অংশ।অগ্র মস্তিষ্ক,মধ্য মস্তিষ্ক ও পশ্চাৎ মস্তিষ্ক ভ্রূণীয় কেন্দ্রীয় স্নায়ু তন্ত্র এর অংশ।এটি শরীরের তাপমাত্রা,প্রজনন,খাওয়া,ঘুম ইত্যাদি নিয়ন্ত্রণ করে।  এর দুটি অংশ। আন্তরমস্তিষ্ক (থ্যালামাস,অধিথ্যালামাস, সাবথ্যালামাস, মেটাথ্যালামাস অবথ্যালামাস ও প্রিটেকটাম) এবং টেলেনসেফালন(সেরেব্রাম)। সেরেব্রাম সেরেব্রাল কর্টেক্স ও বেসাল গ্যাংলিয়া নিয়ে গঠিত।  জরায়ুতে অবস্থানের ৮ম সপ্তাহে অগ্র মস্তিষ্ক ডান ও বাম সেরেব্রাল হেমিস্ফিয়ারে বিভক্ত হয়।  অগ্রমস্তিষ্কের অংশ  অগ্রমস্তিষ্ক ৩ভাগে বিভক্ত ৷ যথা:সেরেব্রাম,থ্যালামাস ও হাইপোথ্যালামাস ৷   তথ্যসূত্র   বিষয়শ্রেণী:গুরুমস্তিষ্ক বিষয়শ্রেণী:প্রাণি বিকাশমূলক জীববিজ্ঞান
অনাগত শিশুর আন্তর্জাতিক দিবস হল অনাগত ভ্রূণের একটি বার্ষিক স্মারক, যা গর্ভপাতের বিরোধিতার দিন হিসাবে পালিত হয়, ২৫ মার্চ। এটি পোপ দ্বিতীয় জন পল দ্বারা ঘোষণার উৎসবের সাথে মিলে যাওয়ার জন্য প্রতিষ্ঠিত হয়েছিল। তিনি দিনটিকে "জীবনের পক্ষে একটি ইতিবাচক বিকল্প এবং প্রতিটি পরিস্থিতিতে মানব মর্যাদার প্রতি সম্মান নিশ্চিত করার জন্য জীবনের সংস্কৃতির বিস্তার" হিসাবে দেখেছিলেন।   ইতিহাস  ১৯৯৩ সালে, এল সালভাদর প্রথম দেশ হিসেবে আনুষ্ঠানিকভাবে এই দিনটি উদযাপন করে যাকে জন্মের অধিকার দিবস বলা হয়।  পরবর্তীকালে অন্যান্য দেশ অনাগতদের জন্য আনুষ্ঠানিক উদযাপন শুরু করেছে, যেমন ১৯৯৮ সালে অনাগতদের দিবসের সাথে আর্জেন্টিনা, এবং চিলিতে গর্ভধারণ ও অনাগত দিবস, গুয়াতেমালায় অজাতদের জাতীয় দিবস এবং কোস্টারিকা জাতীয় দিবসের সাথে জন্মের আগে জীবন, সব ১৯৯৯ সালে উদযাপন শুরু করে।  এছাড়াও নিকারাগুয়া ২০০০ সালে অনাগত শিশু দিবস পালন শুরু করে, ২০০১ সালে ডোমিনিকান প্রজাতন্ত্র, ২০০২ সালে পেরু,  প্যারাগুয়ে ২০০৩ সালে,  ফিলিপাইন ২০০৪ সালে,  হন্ডুরাস ২০০৫ সালে,  ইকুয়েডর ২০০৬ সালে।,  এবং ২০১৮ সালে পুয়ের্তো রিকো।   চিলি ২০১৩ সালে অনাগত শিশু ও দত্তক দিবস পালন শুরু করে।  অনাগত শিশুর আন্তর্জাতিক দিবসের প্রচার কলম্বাসের নাইটস দ্বারা অনুমোদিত হয়েছিল।   তথ্যসূত্র   বিষয়শ্রেণী:মার্চ উদ্‌যাপন বিষয়শ্রেণী:আন্তর্জাতিক উদ্‌যাপন বিষয়শ্রেণী:গর্ভপাত বিরোধী আন্দোলন
কোনও রোগের বিরুদ্ধে অনাক্রম্যতা অর্জনের উদ্দেশ্যে টিকাগ্রহণ করার পরেও যদি কোনও ব্যক্তি যদি ঐ রোগে সংক্রমিত হন, তাহলে সেই সংক্রমণের ঘটনাটিকে ব্যূহভেদী সংক্রমণ () বলে। যদি ব্যক্তিবিশেষের ক্ষেত্রে টিকা রোগ সংক্রামক জীবাণুর বিরুদ্ধে অনাক্রম্যতা প্রদান করতে ব্যর্থ হয়, তাহলে এইরূপ ব্যূহভেদী সংক্রমণ ঘটতে পারে। কর্ণমূলপ্রদাহ (মাম্পস), জলবসন্ত (ভ্যারিসেলা) ও ইনফ্লুয়েঞ্জার বিরুদ্ধে টিকাগ্রহণকারী ব্যক্তিদের মধ্যে ব্যূহভেদী সংক্রমণ পরিলক্ষিত হয়েছে। ব্যূহভেদী সংক্রমণের চরিত্র স্বয়ং ভাইরাসের উপর নির্ভর করে। প্রায়শই টীকাপ্রাপ্ত ব্যক্তির দেহে ব্যূহভেদী সংক্রমণ হলে স্বাভাবিক সংক্রমণের তুলনায় লক্ষণ-উপসর্গগুলি মৃদু প্রকৃতির হয় এবং এগুলির স্থায়িত্বকালও অপেক্ষাকৃত হ্রস্ব হয়।  ব্যূহভেদী সংক্রমণের কারণগুলির মধ্যে টিকার অযথাযথ সংরক্ষণ ও প্রয়োগ, ভাইরাস ও বাধাদানকারী প্রতিরক্ষিকাসমূহের পরিব্যক্তি, ইত্যাদি উল্লেখ্য। এসব কারণে যেকোনও টিকাই শতভাগ কার্যকর হয় না। সাধারণ ইনফ্লুয়েঞ্জা টিকাটি ৫৮% টিকা গ্রহণকারীর দেহে অনাক্রম্যতা প্রদান করে বলে প্রাক্কলন করা হয়। হামের টিকা অত্যন্ত কার্যকর হলেও ২% গ্রহণকারীর জন্য অনাক্রম্যতা প্রদানে ব্যর্থ হয়। তবে যদি সম্প্রদায়ব্যাপী অনাক্রম্যতা বিরাজ করে, তাহলে যেসব ব্যক্তির ক্ষেত্রে টিকা ব্যর্থ হয়, তারাও সাধারণত রোগ সংক্রমণের হাত থেকে রেহাই পান। অর্থাৎ সম্প্রদায়ব্যাপী অনাক্রম্যতা কোনও জনসমষ্টিতে ব্যূহভেদী সংক্রমণের সংখ্যা হ্রাস করে।  কোভিড-১৯ টিকা ও ব্যূহভেদী সংক্রমণ মার্কিন যুক্তরাষ্ট্র ২০২১ সালে ৯ই আগস্ট মাসে মার্কিন যুক্তরাষ্ট্রের রোগ নিয়ন্ত্রণ ও প্রতিরোধ কেন্দ্র (সিডিসি) বিবৃতি দেয় যে মার্কিন যুক্তরাষ্ট্রের ১৬ কোটি ৩০ লক্ষেরও বেশি ব্যক্তির দুই মাত্রায় কোভিড-১৯ টিকাগ্রহণ সম্পন্ন হয়েছে এবং এদের মধ্যে ৬৫৮৭ জনকে গুরুতর অবস্থায় হাসপাতালে ভর্তি করা হয়েছে এবং এদের মধ্যে প্রায় ১২৬৩ জন ব্যক্তির মৃত্যু হয়েছে। তিন-চতুর্থাংশ ব্যূহভেদী সংক্রমণ ৬৫ বছর বা তদূর্ধ্ব বয়সী ব্যক্তিদের ক্ষেত্রে ঘটে। এটি নির্দেশ করে যে দুই মাত্রার টিকাপ্রাপ্ত ব্যক্তিদের ৯৯.৯৯৯%-এরই ব্যূহভেদী সংক্রমণের কারণে মৃত্যু ঘটেনি। তবে সমস্ত ব্যূহভেদী সংক্রমণের ঘটনা সিডিসি-র কাছে প্রতিবেদন না-ও করা হয়ে থাকতে পারে।  ইসরায়েল ইসরায়েলের তেল আবিব বিশ্ববিদ্যালয়ের গবেষকেরা দুই মাত্রা (ডোজ) ফাইজার/বায়োএনটেক টিকাপ্রাপ্ত স্বাস্থ্যকর্মীদের উপরে ২০২১ সালের জানুয়ারি থেকে এপ্রিল মাস পর্যন্ত একটি গবেষণাকর্ম সম্পাদন করেন, যার ফলাফল ২৮শে জুলাই ২০২১ তারিখে নিউ ইংল্যান্ড জার্নাল অভ মেডিসিন গবেষণা সাময়িকীতে প্রকাশ করা হয়। এই গবেষণা থেকে বেরিয়ে আসে যে সর্বমোট ২.৬%  স্বাস্থ্যকর্মীদের দেহে কোভিড-১৯-এর ব্যূহভেদী সংক্রমণ ঘটে এবং এদের মধ্যে ৬৭% বা দুই-তৃতীয়াংশ ছিল মৃদু প্রকৃতির সংক্রমণ ও বাকী ৩৩% সংক্রমণ ছিল লক্ষণ-উপসর্গহীন। সবচেয়ে সাধারণ লক্ষণ-উপসর্গগুলি ছিল ঊর্ধ্ব শ্বাসপথীয় শ্লেষ্মাধিক্য (৩৬%), পেশীতে ব্যথা (২৮%), ঘ্রাণহানি বা স্বাদগ্রহণ ক্ষমতা লোপ (২৮%) এবং জ্বর ও শীতশীত ভাব (২১%)। কাউকেই হাসপাতালে ভর্তি করা লাগেনি। সার্স-কোভি-২ ভাইরাসের আলফা প্রকারণটি গবেষণার সময়ে ইসরায়েলে আধিপত্য বিস্তার করে ছিল এবং এটিই ৮৫% ব্যূহভেদী সংক্রমণের জন্য দায়ী ছিল। কোনও দ্বিতীয় ব্যক্তিতে সংক্রমণের ঘটনা শনাক্ত হয়নি, তাই গবেষকদের মতে এটি নির্দেশ করে যে টিকাপ্রাপ্ত স্বাস্থ্যকর্মীরা টিকা-না-নেওয়া সমকক্ষদের তুলনায় কম সংক্রামক।  তথ্যসূত্র  বহিঃসংযোগ  COVID-19 Vaccine Breakthrough Case Investigation and Reporting, CDC  COVID-19 Vaccine Breakthrough Infections Reported to CDC — United States, January 1–April 30, 2021, CDC  বিষয়শ্রেণী:অনাক্রম্যবিজ্ঞান
আব্দুল কালাম ভিশন ইন্ডিয়া পার্টি ছিল একটি ভারতীয় রাজনৈতিক দল, যা আনুষ্ঠানিকভাবে ২৮ ফেব্রুয়ারি ২০১৬ তারিখে চালু হয়। দলটি প্রাক্তন রাষ্ট্রপতি এপিজে আবদুল কালামের নামে চালু করেছিলেন, ভি. পোনরাজ, যিনি কালামের বৈজ্ঞানিক উপদেষ্টা ছিলেন।Party launched in Kalam's name -The Hindu তবে এপিজে আব্দুল কালামের পরিবার কালামের নাম ও প্রতিকৃতি ব্যবহার করে দলের প্রতি ক্ষোভ প্রকাশ করেছে।Kalam's Family upset -The Hindu  এই রাজনৈতিক দলের ঘোষণার সূচনা, ইউনাইটেড ভিশন ইন্ডিয়া ২০২০ দ্বারা একটি দুই দিনের সম্মেলন অনুষ্ঠিত হয়েছিল, ভি. পোনরাজকে একটি রাজনৈতিক দলের নেতৃত্ব দেওয়ার জন্য আমন্ত্রণ জানিয়ে ২৬ ফেব্রুয়ারি ২০১৬ তারিখে ভি. পোনরাজের উপস্থিতি ছাড়াই এবং ভি-এর উপস্থিতিতে অনুষ্ঠিত হয়েছিল ২৭ ফেব্রুয়ারি ২০১৬ এ পোনরাজ। এই কনভেনশনটি থুনগাল গ্রামে ভি. পোনরাজের বাড়ির সামনে পরিচালিত হয়েছিল, কারণ তিনি রাজনীতিতে প্রবেশ করতে দ্বিধাগ্রস্ত ছিলেন, তা সত্ত্বেও তামিলনাড়ু রাজ্যের সমস্ত জেলা থেকে গত এত মাস ধরে বিভিন্ন লোকের দ্বারা তাকে পীড়াপীড়ি করা হয়েছিল। ডঃ এপিজেএ আব্দুল কালামের ভিশন ২০২০ অর্জনের লক্ষ্যে এই পারপোনর্টি শুরু হয়েছে। এখন এই পার্টি তামিল অভিনেতা কমল হাসানের মাক্কাল নিধি মাইয়ামের সাথে একীভূত হয়েছে।   তথ্যসূত্র  https://timesofindia.indiatimes.com/elections/assembly-elections/tamil-nadu/abdul-kalams-scientific-advisor-v-ponraj-appointed-vp-of-kamal-haasans-mnm/articleshow/81310005.cms  বিষয়শ্রেণী:ভারতের রাজনৈতিক দল বিষয়শ্রেণী:এ. পি. জে. আবদুল কালামের স্মারক বিষয়শ্রেণী:২০১৬-এ ভারতে প্রতিষ্ঠিত বিষয়শ্রেণী:২০১৬-এ প্রতিষ্ঠিত রাজনৈতিক দল
কার্ল ম্যাকআর্থার টাকেট (; জন্ম: ১৮ মে, ১৯৭০) চার্লসটাউন এলাকায় জন্মগ্রহণকারী ওয়েস্ট ইন্ডিয়ান আম্পায়ার ও সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন কার্ল টাকেট।   খেলোয়াড়ী জীবন  ১৯৯৪-৯৫ মৌসুম থেকে ২০০৪ সাল পর্যন্ত কার্ল টাকেটের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন কার্ল টাকেট। ৮ এপ্রিল, ১৯৯৮ তারিখে পোর্ট অব স্পেনে সফরকারী ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।  অংশগ্রহণকৃত একমাত্র ওডিআইয়ে ৮ ওভারে ২/৪১ বোলিং পরিসংখ্যান গড়েন। ৮ এপ্রিল, ১৯৯৮ তারিখে কুইন্স পার্ক ওভালে অনুষ্ঠিত সফরকারী ইংল্যান্ড দলের বিপক্ষে খেলায় তিনি অ্যালেক স্টুয়ার্ট ও গ্রেইম হিকের উইকেট লাভ করেন।   আম্পায়ারিত্বে অংশগ্রহণ  ক্রিকেট খেলা থেকে অবসর গ্রহণের পর আম্পায়ারিত্বের দিকে ধাবিত হন কার্ল টাকেট। এপ্রিল, ২০১৫ সালে সফররত ইংরেজ একাদশের বিপক্ষে সেন্ট কিটস আমন্ত্রিত একাদশের মধ্যকার খেলা পরিচালনা করেন।  নভেম্বর, ২০১৫ সালে প্রথম-শ্রেণীর রিজিওন্যাল ফোর ডে কম্পিটিশনে লিওয়ার্ড আইল্যান্ডস বনাম ত্রিনিদাদ ও টোবাগোর প্রথম-শ্রেণীর খেলায় প্রথমবারের মতো আম্পায়ারের দায়িত্ব পালন করেন।Carl Tuckett as umpire in first-class matches – CricketArchive. Retrieved 24 February 2016. অক্টোবর, ২০১৬ সালে আইসিসি বিশ্ব ক্রিকেট লীগ চতুর্থ বিভাগের খেলা পরিচালনার লক্ষ্যে আটজন আম্পায়ারের অন্যতম হিসেবে মনোনীত হন।   তথ্যসূত্র    আরও দেখুন   রল লুইস  নিল ম্যাকগারিল  প্রথম-শ্রেণীর ক্রিকেট দলসমূহের বর্তমান তালিকা  ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭০-৭১ থেকে ১৯৯৯-২০০০ ওয়েস্ট ইন্ডিজের ক্রিকেটার বিষয়শ্রেণী:২১শ শতাব্দীর ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:নেভিসীয় ক্রিকেটার বিষয়শ্রেণী:সেন্ট কিটস ও নেভিসের ক্রিকেট আম্পায়ার
ভ্যালেন্টিনা পাত্রুনো (জন্ম ৬ সেপ্টেম্বর, ১৯৮২) একজন ভেনেজুয়েলীয় মডেল এবং সুন্দরী প্রতিযোগিতার শিরোনামধারী। তিনি চীনের সানিয়ায় অনুষ্ঠিত মিস ওয়ার্ল্ড ২০০৩ প্রতিযোগিতায় ভেনেজুয়েলার প্রতিনিধি ছিলেন, যেখানে তিনি শীর্ষ ২০ এ স্থান পান।     তথ্যসূত্র    বহিঃসংযোগ    মিস ভেনিজুয়েলা অফিসিয়াল ওয়েবসাইট  মিস ওয়ার্ল্ড অফিসিয়াল ওয়েবসাইট  মিস ইতালিয়া নেল মন্ডো অফিসিয়াল ওয়েবসাইট  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ওয়ার্ল্ড ২০০৩-এর প্রতিনিধি বিষয়শ্রেণী:ভেনেজুয়েলীয় নারী মডেল বিষয়শ্রেণী:মিস ভেনিজুয়েলা
রিলা জাতীয় উদ্যান () হল বুলগেরিয়ার সবথেকে বড় জাতীয় উদ্যান যা দেশটির দক্ষিণ-পশ্চিমাঞ্চলে রিলা পর্বতশ্রেণীতে ৮১০.৪৬কিমি² জায়গা জুড়ে বিস্তৃত। জাতীয়ভাবে গুরুত্বপূর্ণ বিভিন্ন বাস্তুতন্ত্রকে সুরক্ষিত করার লক্ষে ১৯৯২ সালের ২৪ ফেব্রুয়ারি এই উদ্যানটি প্রতিষ্ঠা করা হয়।  অবস্থান রিলা জাতীয় উদ্যানের উচ্চতা ব্লাগোইভগ্রাডের নিকটে ৮০০ মিটার থেকে বলকান অঞ্চলের সর্বোচ্চ শৃঙ্গ, মুসালা চূড়ার ২৯২৫ মিটার পর্যন্ত হতে পারে।Известия на българското географско дружество, 1964 г. стр. 197.Bŭlgarski ezik, Volume 19,Institut za bŭlgarski ezik (Bŭlgarska akademii͡a na naukite), 1969, str. 573. বিখ্যাত সপ্ত রিলা হ্রদ সহ এখানে ১২০টি হিমবাহ হ্রদ রয়েছে। বলকানের সবথেকে দীর্ঘতম নদী, মারিতসা এবং বুলগেরিয়ার সবথেকে দীর্ঘতম নদী, ইস্কার সহ বহু নদীর উৎস হচ্ছে এই জাতীয় উদ্যানটি।  সোফিয়া, ক্যুস্টেন্ডিল, ব্লাগোইভগ্রাড এবং পাজার্ডজিক সহ এই জাতীয় উদ্যানটি ২৮টি প্রদেশের মধ্যে ৪টি জুড়ে বিস্তৃত। এখানে পারাঙ্গালিতসা, মধ্য রিলা রিজার্ভ, ইবার এবং স্কাকাভিতসা এই চারটি প্রাকৃতিক সংরক্ষিত অঞ্চল অবস্থিত।   স্বীকৃতি  রিলা জাতীয় উদ্যান হল ইউরোপের সবথেকে বড় এবং সবথেকে গুরুত্বপূর্ণ সংরক্ষিত অঞ্চলের একটি। এই উদ্যানকে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) দ্বিতীয় সারির একটি উদ্যান হিসেবে তালিকাবদ্ধ করেছে। দেশটির চারটি প্রাকৃতিক সংরক্ষিত অঞ্চলের দুটিই জাতিসংঘের প্রতিনিধিত্বকারী সংরক্ষিত এলাকার তালিকায় বিদ্যমান, এবং চারটি প্রাকৃতিক সংরক্ষিত অঞ্চল ইউনেস্কোর মানব এবং জীবমণ্ডল কার্যক্রমের অধীনে ওয়ার্ল্ড নেটওয়ার্ক অফ বায়স্ফেয়ার রিজার্ভস-এ অন্তর্ভুক্ত।   উদ্ভিদ ও জীববৈচিত্র্য এই উদ্যানটি প্যালিআর্কটিক উষ্ণ বৃহৎপত্রধারী ও মিশ্রিত বনাঞ্চলের মধ্যে রোডোপ মোনট্যান মিশ্রিত বনের পারিপার্শ্বিক ক্ষেত্রে অবস্থিত। এই উদ্যানটি ৫৩৪.৮১ কিমি² বা পুরো এলাকার ৬৬% অংশ জুড়ে বিস্তৃত। বনটিতে প্রায় ১৪০০ প্রজাতির সংবাহী উদ্ভিদ, ২৮২ প্রজাতির মস এবং ১৩০ প্রজাতির স্বাদুপানির শৈবাল রয়েছে।  জীববৈচিত্র্যের মধ্যে রয়েছে ৪৮ প্রজাতির স্তন্যপায়ী, ৯৯ প্রজাতির পাখি, ২০ প্রজাতির সরীসৃপ ও উভচর প্রাণী এবং ৫ প্রজাতির মাছ, এমনকি ২৯৩৪ প্রজাতির অমেরুদণ্ডী প্রানিও রয়েছে, যেগুলোর ২৮২টি স্থানিকতা প্রজাতির।  তথ্যসূত্র  বহিঃসংযোগ     বিষয়শ্রেণী:আইইউসিএন II বিষয়শ্রেণী বিষয়শ্রেণী:বুলগেরিয়ার জাতীয় উদ্যান বিষয়শ্রেণী:১৯৯২-এ প্রতিষ্ঠিত সংরক্ষিত অঞ্চল বিষয়শ্রেণী:১৯৯২-এ বুলগেরিয়ায় প্রতিষ্ঠিত
ফোরন বা ডাইআইসোপ্রোপাইলিডিন অ্যাসিটোন হল একটি হলুদ কেলাসাকার পদার্থ যার সংকেত  বা ।  উৎপাদন ফরাসি রসায়নবিদ অগস্ট লরেন্ট (১৮৩৭) অশুদ্ধ অবস্থায় ফোরন আবিষ্কার করেন, নাম দেন ক্যাম্ফোরাইল।; see "Camphoryle", pp. 329–330. আরেক ফরাসি রসায়নবিদ চার্লস ফ্রেডেরিক গেরহার্ড ও তাঁর ছাত্র জাঁ পিয়ের লিয়ে-বোদাঁ ফোরনের শুদ্ধরূপটি আবিষ্কার করেন।See:  Gerhardt, Charles (1849) Comptes rendus des travaux de chimie (Paris, France: Masson, 1849), p. 385. (in French)   From p. 293: "Dieses Oel, welches Gerhardt und Lies-Bodart mit dem Namen Phoron bezeichnen, … " (This oil, which Gerhardt and Liès-Bodart designate by the name "phorone", … ) দুই ক্ষেত্রেই ক্যাম্ফোরিক অ্যাসিড-এর কিটোনাইজেশন ও শুষ্ক পাতন দ্বারা তৈরী করা হয়েছিল।Watts, Henry, A Dictionary of Chemistry and the Allied Branches of Other Sciences (London, England: Longmans, Green, and Co., 1863), vol. 1, "Camphorone", p. 733.  তিনটি অ্যাসিটোন অণুর অ্যাসিড-‌অনুঘটিত অ্যালডল কন্ডেনসেশন বিক্রিয়া দ্বারা এটি তৈরি করা সম্ভব। এখানে অন্তর্বর্তী যৌগ হিসেবে মেসিটাইল অক্সাইড তৈরি হয়।  frameless|600px|center  ইথানল ও ইথারের দ্রবণে ফোরন পুনঃকেলাসন দ্বারা এর সর্বোত্তম শুদ্ধ রূপটি নিষ্কাশন করা সম্ভব।  বিক্রিয়া ফোরন অ্যামোনিয়ার সাথে বিক্রিয়া করে ট্রাইঅ্যাসিটোন অ্যামাইন উৎপন্ন করে। তথ্যসূত্র  বহিঃসংযোগ International Chemical Safety Cards  বিষয়শ্রেণী:কিটোন
বাল্টি  অধিবাসীরা তিব্বতিয়দের বংশধর হিসেবে আগত জাতিগোষ্ঠী যাদীর সাথে দার্দিয়দের মিশ্রণ ঘটেছে। এরা পাকিস্তানের গিলগিত-বালতিস্তান অঞ্চল এবং ভারতের কার্গিল অঞ্চলে বসবাস করে। আরো অল্প কিছু জনসংখ্যা পাওয়া যায় লেহ অঞ্চলে; এছাড়া অন্যান্যরা পাকিস্তানের লাহোর, করাচি এবং ইসলামাবাদ/রাওয়াল্পিন্ডি প্রভৃতি শহরকেন্দ্রিক এলাকায় বসবাস করে।  তাদের বসবাসের অঞ্চল বসবাসের জন্য মোটেও আরামদায়ক নয়। বহুসংখ্যক উঁচু পর্বতের কারণে এটি পৃথিবীর এক বিশেষ এলাকা। বাল্টি অধিবাসীরা বাস করে প্রায় ৬০টি পর্বত যাদের উচ্চতা ৭০০০ মিটারের বেশি এবং ৪টি ৮০০০ মিটারের চেয়ে বেশি উঁচু পর্বতবিশিষ্ট অঞ্চলে। এমনটা পৃথিবীর আর কোথাও নেই।   ভাষা  বাল্টি ভাষা তিব্বতি ভাষা পরিবারের অংশ। রিড (১৯৩৪) মনে করেন এটি লাদাখিরই একটি উপভাষা। তবে জন লুই তুর্নাদার এটিকে লাদাখির সহভাষা হিসেবে মত দেন(২০০৫)।   ধর্ম  বাল্টিরা ঐতিহাসিকভাবে বন ধর্ম এবং তিব্বতী বৌদ্ধধর্ম চর্চা করত। সুফি ধর্মপ্রচারকদের মাধ্যমে বাল্টিস্তানে ইসলাম প্রবেশ করেছে। এদের মধ্যে আমির কাবীর সৈয়দ আলি হামাদানি ১৫শ শতকে বেশ প্রভাবশালী হয়ে ওঠেন। তাই বাল্টিদের এখনো ইসলাম গ্রহণ পূর্ববর্তী বন ধর্মীয় এবং তিব্বতী বৌদ্ধধর্ম এর আচার অনুষ্ঠান পালন করতে দেখা যায়। স্বস্তিকা (ইয়ুং দ্রুং) চিহ্নকে মঙ্গলজনক মনে করা হয় এবং ঐতিহাসিক মসজিদ এবং খানকাহগুলির কাঠের তক্তায় অঙ্কিত থাকতে দেখা যায়। এই চিহ্নটি হল লহা এবং লহুকে (বন ধর্মীয় দেবতা) বিভিন্ন গ্রাম্য আচার অনুষ্ঠানে সম্মানের রীতিতে ব্যবহৃত হয়।   বাল্টিরা তাদের মসজিদ এবং খানকাহগুলোতে ধর্মসভাকে গুরুত্বপূর্ণ ধর্মীয় অনুষ্ঠান হিসেবে দেখে থাকে। খানকাহগুলো প্রশিক্ষণের বিদ্যালয় যেখানে আদি ধর্মপ্রচারকদের মাধ্যমে প্রতিষ্ঠা করা হয়েছিল যারা এই এলাকায় পৌঁছে। শিক্ষার্থীরা এই প্রশিক্ষণগুলোর মাধ্যমে আধ্যাত্মিক বিশুদ্ধতা (তাজকিয়াহ) অর্জন করে। এই প্রশিক্ষণ দিয়ে থাকে দক্ষ আধ্যাত্মিক ধার্মিকেরা যারা একটি নির্দিষ্ট পর্যায়ের আধ্যাত্মিকতা অর্জন করেছে।  বাল্টিস্তানের মসজিদ্গুলো মূলত তিব্বতীয় ঘরানায় তৈরি। যদিও লাদাখে ও কার্গিলে কিছু মসজিদ কাঠের নকশা ও সজ্জায় নির্মিত যেগুলো মোঘলদের দ্বারা প্রভাবিত। প্রতি শুক্রবারে পুরুষেরা জুমুআর নামাজে সমবেত হয়। রমজান মাসে মুসলমানরা দিনে রোযা রাখে এবং মাস শেষে আনন্দ উদ্‌যাপন করে।  বর্তমানে, বাল্টিরা প্রায় ৬০% শিয়া, ৩০% সুফি ইমামি নুরবকশিয় এবং ১০% সুন্নি। খারমাং উপত্যকা এবং পশ্চিম কার্গিলে অল্প বন ধর্মীয় এবং তিব্বতীয় বৌদ্ধধর্মে বিশ্বাসীদের সংখ্যা হবে প্রায় ৩০০০।   জিনগত উৎস  জিনতত্ত্বের গবেষণা থেকে উঠে এসেছে বাল্টি জনগণের ৪৬% পৈত্রিক সূত্রে হ্যাপ্লোগ্রুপ R1এ এর সাথে সম্পর্কিত।    আরও দেখুন   তিব্বতী মুসলিম  থ্রি কাপ্স অব টি, বাল্টিস্তানে বিদ্যালয় নির্মাণের সাথে সম্পৃক্ত একজন আমেরিকান সম্পর্কে বই।   বাল্টি ভাষা  গিলগিত-বালতিস্তান   তথ্যসূত্র    আরো পড়ুন   মুহাম্মদ ইউসুফ হুসাইনাবাদী, 'বাল্টিস্তান পার এক নজর' ১৯৮৪।   হুসাইনাবাদী, মুহাম্মদ ইউসুফ। বাল্টি জবান। ১৯৯০।  মুহাম্মদ ইউসুফ হুসাইনাবাদী, 'তারিখ-ই-বাল্টিস্তান'। ২০০৩।   বিষয়শ্রেণী:তিব্বতী ব্যক্তি বিষয়শ্রেণী:ভারতের মুসলিম সম্প্রদায় বিষয়শ্রেণী:পাকিস্তানের জাতিগোষ্ঠী বিষয়শ্রেণী:শিয়া সম্প্রদায় বিষয়শ্রেণী:বাল্টির অধিবাসী বিষয়শ্রেণী:জম্মু ও কাশ্মীরের সামাজিক গোষ্ঠী